cyanic-selkie/wikianc huggingface dataset:
ভেনেজুয়েলায় টেলিভিশন
চ্যানেল
১৯৮০ সাল থেকে ভেনেজুয়েলায় উত্তর আমেরিকাভিত্তিক অ্যানালগ কালার ব্রডকাস্ট সিস্টেম এনটিএসসি ব্যবহার করে আসছে। এরপর ২০০৯ সাল থেকে জাপানী পদ্ধতিতে ব্রাজিলীয় সহায়তায় আইএসডিবি-টি ব্যবহার করছে।
ভেনেজুয়েলায় সিএটিভি কিংবা স্যাটেলাইট টিভি ব্যবহার খুবই সাধারণ বিষয় হয়ে দাঁড়িয়েছে এবং বিনিময় মূল্যও খুব কম। ইন্টার ৪৩০,০০০ গ্রাহক নিয়ে শীর্ষস্থানে রয়েছে যা ৩৯%। এরপরই রয়েছে ডাইরেকটিভি’র ৪০০,০০০ (৩৬.৫%), নেট-ইউএনও ১১০,০০০ (১০%) ও সুপারক্যাবল ১০৫,০০০ (৯.৫%)।
অনুষ্ঠানমালা
টেলেনোভেলা ভেনেজুয়েলায় অসম্ভব জনপ্রিয়। কিছু ভেনেজুয়েলীয় অনুষ্ঠান নির্মাণ সংস্থা আন্তর্জাতিক পর্যায়ে অনুষ্ঠান বিপণন করে থাকে। তন্মধ্যে, ১৯৯২ সালে কারা সুসিয়া অন্যতম। তবে, আন্তর্জাতিক অঙ্গনে সেরা টেলিভিশন অনুষ্ঠানের মর্যাদা পেয়েছে রাষ্ট্রপতি হুগো চাভেজের সাপ্তাহিক আলাপচারিতামূলক অনুষ্ঠান আলো প্রেসিডেন্টে। এ অনুষ্ঠানটি ১৯৯৯ সালে প্রথমবারের মতো সম্প্রচারিত হয় ও ২০১২ সাল পর্যন্ত মাঝে-মধ্যে বিরতি দিয়ে চলমান ছিল।
অধ্যাদেশ
সাবেক রাষ্ট্রপতি হুগো চাভেজের সরকার পুণঃপুণ টেলিভিশন ও বেতার কেন্দ্রের বিরুদ্ধে নিয়ম-কানুন ভঙ্গের অভিযোগ আনে। ২০০২ সালে বিভিন্ন প্রতিবেদনে প্রকাশ পায় যে, সাবেক রাষ্ট্রপতি হুগো চাভেজ গণমাধ্যমে বেশ কয়েকটি বেতার কেন্দ্রের কাছ থেকে সমালোচিত হয়েছেন। তন্মধ্যে, একটি টিভি কেন্দ্রের বিরুদ্ধে শক্ত মনোভাব পোষণ ও আরেকটি চ্যানেলের পক্ষে সুবিধা প্রদান অন্যতম। চাভেজ একবার বলেছিলেন, ‘আশ্চর্যান্বিত হবার কোন কারণ নেই, যদি আমরা একের-পর এক টেলিভিশন কেন্দ্র বন্ধ করে দেই।’ জানুয়ারি শেষে ‘চাভেজের তথ্য সংবলিত অনুষ্ঠান না থাকলে, সমর্থক, মন্ত্রীসহ অন্যান্যদের তাঁর সম্পর্কযুক্ত অনুষ্ঠান টেলিভিশনে প্রদর্শন না করলে’ তার সরকার অসন্তুষ্টি প্রকাশ করতো।
২০০৭ সালের আরসিটিভি সম্প্রচার অনুমোদন পুণঃনবায়ণ বিতর্ক
১৫ নভেম্বর, ১৯৫৩ তারিখে রেডিও কারাকাস টেলিভিশন (আরসিটিভি) সম্প্রচার করতে শুরু করে। এ কেন্দ্রটি তৃতীয় টেলিভিশন নেটওয়ার্ক হিসেবে ভেনেজুয়েলায় কার্যক্রম পরিচালনা করতে শুরু করে। ভেনেজুয়েলার সংস্কৃতিকে জনপ্রিয় করতে এ কেন্দ্রটি গুরুত্বপূর্ণ ভূমিকা পালন করে আসছে। ঐ নেটওয়ার্কের জন্মলগ্ন থেকে সোপ অপেরা আরসিটিভি’র অনুষ্ঠানের গুরুত্বপূর্ণ অংশ হয়ে উঠে। আরসিটিভি’র অনুষ্ঠানমালা প্রতিষ্ঠা পেতে থাকে, ভেনেজুয়েলার সমসাময়িক সমাজের প্রতিফলন ঘটায় ও প্রথাকে তুলে ধরলে নেটওয়ার্কের ক্রমবর্ধমান রেটিং বৃদ্ধি পেতে থাকে।
আরসিটিভি চাভেজ সরকারের ব্যাপক সমালোচনা করতে থাকে। পূর্বেও এ সংস্থাটি অনেক সরকারের সমালোচনা করেছিল। প্রায়শঃই প্রতিপক্ষীয় দলের আন্দোলনে অংশ নিয়ে বলিভারীয় সরকারের বিপক্ষে অবস্থান নেয়। ফলশ্রুতিতে ভেনেজুয়েলীয় সরকারের ভয়-ভীতি ও আক্রমণের শিকারে পরিণত হয় এ স্টেশনটি। ২৭ মে, ২০০৭ তারিখে সম্প্রচার নিবন্ধ পুণঃনবায়ণ না করে হুগো চাভেজ এ কেন্দ্রটি বন্ধ করে দেয়। এ কার্যক্রমের বিপক্ষে সাধারণ নাগরিক বিক্ষোভ মিছিল করে। জুলাই, ২০০৭ সালে ক্যাবল ও স্যাটেলাইটের মাধ্যমে আরসিটিভি অনুষ্ঠান পরিচালনায় অগ্রসর হয়। ২৩ জানুয়ারি, ২০১০ তারিখে আরসিটিভি ইন্টারন্যাশিওনাল রাষ্ট্রপতি চাভেজের ভাষণ সম্প্রচার করেনি। একই দিন সরকার কোম্পানি, সরকারী ক্যাবল ও স্যাটেলাইট পরিচালনাকারীদেরকে আরসিটিভি ইন্টারন্যাশনালের অনুষ্ঠান প্রচার না করতে নির্দেশ দেয়। এ প্রসঙ্গে চাভেজ বলেন, ‘অভ্যুত্থান পরিকল্পনাকারী, নাগরিকদের বিপক্ষে অবস্থানকারী, দেশ, জাতীয় স্বাধীনতা ও সার্বভৌমত্ব লঙ্ঘনকারী কোন গণমাধ্যমকে অনুমোদন দিতে পারেন না।’
ইন্দ্রজিৎ প্রসাদ
ইন্দ্রজিৎ প্রসাদ হলেন একজন বাংলাদেশী শিক্ষাবিদ ও অন্তঃক্ষরা গ্রন্থিবিজ্ঞান। তিনি ঢাকা মেডিকেল কলেজ ও হাসপাতাল-এর ডায়াবেটিস ও এন্ডোক্রিনোলজি বিভাগের অধ্যাপক ও বিভাগীয় প্রধান। এছাড়াও তিনি মেডিসিন, ডায়াবেটিস, থাইরয়েড ও হরমোনের রোগ বিশেষজ্ঞ।
প্রাথমিক জীবন এবং শিক্ষা
ডাঃ ইন্দ্রজিৎ প্রসাদ ঢাকা মেডিকেল কলেজ থেকে তাঁর ব্যাচেলর অফ মেডিসিন, ব্যাচেলর অফ সার্জারি (এমবিবিএস) ডিগ্রি অর্জন করেছেন। পরবর্তীতে তিনি মেডিসিনের ক্ষেত্রে বিশেষায়িত হন এবং মেডিসিনে কলেজ অফ ফিজিশিয়ানস অ্যান্ড সার্জন (FCPS) এর ফেলোশিপ ডিগ্রি অর্জন করেন। এরপরে তিনি বারডেম থেকে এন্ডোক্রিনোলজিতে ডক্টরেট অফ মেডিসিন (এমডি) অর্জন করেন। তিনি ডায়াবেটিস, এন্ডোক্রাইন এবং মেটাবলিক ডিসঅর্ডারে বিশেষজ্ঞ। তাছাড়াও তিনি মার্কিন যুক্তরাষ্ট্র থেকে আমেরিকান ক্লিনিক্যাল এন্ডোক্রিনোলজি এসোসিয়েশনের (MACE) উপর মাস্টার উপাধি অর্জন করেছেন।
কর্মজীবন
ডঃ প্রসাদ স্যার সলিমুল্লাহ মেডিকেল কলেজে (SSMC) এন্ডোক্রিনোলজি বিভাগের সহকারী অধ্যাপক হিসেবে কাজ করেছেন। পরে এবং পরবর্তীতে তিনি ঢাকা মেডিকেল কলেজ ও হাসপাতালে যোগদান করেন এবং সহকারী অধ্যাপক হিসেবে দায়িত্ব পালন করেন। তারপর ডায়াবেটিস ও এন্ডোক্রিনোলজি বিভাগের প্রধানের সম্মানিত পদ গ্রহণ করেন।
গবেষণা এবং অবদান
ডঃ ইন্দ্রজিৎ প্রসাদ তার গবেষণা প্রচেষ্টার মাধ্যমে এন্ডোক্রিনোলজির ক্ষেত্রে বিভিন্ন অবদান রেখেছেন। ডায়াবেটিস, থাইরয়েড ডিসঅর্ডার, গোনাডাল ডিসজেনেসিস এবং অন্যান্য অন্তঃস্রাবী রোগ সহ তার গবেষণার আগ্রহ বিভিন্ন ক্ষেত্রকে অন্তর্ভুক্ত করে।
ডাঃ প্রসাদ ডায়াবেটিস, থাইরয়েড-সম্পর্কিত বিভিন্ন চিকিৎসা নির্দেশিকা প্রায়ই টেলিভিশন শো, সংবাদপত্র এবং সোশ্যাল মিডিয়া সহ বিভিন্ন মিডিয়া প্ল্যাটফর্মের মাধ্যমে প্রচার করেন।
তথ্যসূত্র
<references group="" responsive="1">
বাংলার জন্য যুব পুরস্কার বিজয়ীদের তালিকা
এটা হল সেই সব বাঙালি লেখকদের তালিকা যারা বাংলা সাহিত্যে অবদানেত জন্য যুব পুরস্কার লাভ করেছেন।
কার্লোস ব্রাদওয়েট
কার্লোস রিকার্ডো ব্রাদওয়েট (Carlos Brathwaite; জন্ম: ১৮ জুলাই, ১৯৮৮) বার্বাডোসে জন্মগ্রহণকারী ওয়েস্ট ইন্ডিজের উদীয়মান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। দলে তিনি মূলতঃ অল-রাউন্ডার হিসেবে ভূমিকা রাখছেন। ডানহাতে ব্যাটিংয়ের পাশাপাশি বোলিং করে থাকেন কার্লোস ব্রাদওয়েট।
খেলোয়াড়ী জীবন
১১ অক্টোবর, ২০১১ তারিখে বাংলাদেশের বিপক্ষে তার টুয়েন্টি২০ আন্তর্জাতিকে অভিষেক ঘটে। সাত দিন পর ১৮ অক্টোবর, ২০১১ তারিখে একই দলের বিপক্ষে একদিনের আন্তর্জাতিক সিরিজে অভিষিক্ত হন তিনি।
২০১৫ সালে শ্রীলঙ্কা সফরে কোল্টস ক্রিকেট ক্লাব মাঠে শ্রীলঙ্কা বোর্ড সভাপতি একাদশের বিপক্ষে ৫৮ বলে ১১৩ রান তোলেন। ৫০ ওভারের প্রস্তুতিমূলক খেলায় দলীয় সংগ্রহ ১০৯/৭ হবার পর আন্দ্রে রাসেলের সাথে অষ্টম উইকেট জুটিতে ১৯৩ রান তোলে দলকে ৩১৮ রানে নিয়ে যেতে সহায়তা করেন।
২৬ ডিসেম্বর, ২০১৫ তারিখে অস্ট্রেলিয়া সফরে স্বাগতিক অস্ট্রেলিয়ার বিপক্ষে মেলবোর্ন ক্রিকেট গ্রাউন্ডে অনুষ্ঠিত দ্বিতীয় টেস্টে তার অভিষেক ঘটে।
২০১৬ আইসিসি বিশ্ব টুয়েন্টি২০
ভারতে অনুষ্ঠিত ২০১৬ সালের আইসিসি বিশ্ব টুয়েন্টি২০ প্রতিযোগিতায় ওয়েস্ট ইন্ডিজ ক্রিকেট দলের অন্যতম সদস্য মনোনীত হন। চূড়ান্ত খেলায় ইংল্যান্ডের বিপক্ষে জয়ের জন্য শেষ ওভারে ১৯ রানের দরকার পড়লে প্রথম চার বলে চারটি ছক্কা হাঁকিয়ে দলের জয় নিশ্চিত করেন। এরফলে ওয়েস্ট ইন্ডিজ চার উইকেটের ব্যবধানে জয় পায় ও দ্বিতীয়বারের মতো শিরোপা জয় করে। এছাড়াও, প্রথম ওয়েস্ট ইন্ডিয়ান হিসেবে টুয়েন্টি২০ আন্তর্জাতিকে ধারাবাহিকভাবে চারটি ছক্কা হাঁকান।
২০২৩ এশিয়া কাপ
২০২৩ এশিয়া কাপ হলো এশিয়া কাপের ১৬ তম আসর, যা পাকিস্তান ও শ্রীলঙ্কায় অনুষ্ঠিত হবে এবং আসরটির ম্যাচগুলো একদিনের আন্তর্জাতিক সংস্করণে অনুষ্ঠিত হবে।
প্রেক্ষাপট
জুন ২০২০ এ, এসিসি-এর সাথে একটি বৈঠকের পর, পিসিবি বলেছিল যে তারা শ্রীলঙ্কাকে ২০২০ এশিয়া কাপের আয়োজক হতে দিতে ইচ্ছুক, ভারত পাকিস্তানে যেতে নারাজ। বৈঠকের পরে দুদক একটি প্রেস বিজ্ঞপ্তি জারি করে যে "কোভিড-১৯ মহামারীর প্রভাব ও পরিণতির আলোকে, এশিয়া কাপ ২০২০ এর সম্ভাব্য ভেন্যু বিকল্পগুলি নিয়ে আলোচনা করা হয়েছিল এবং যথাসময়ে চূড়ান্ত সিদ্ধান্ত নেওয়ার সিদ্ধান্ত নেওয়া হয়েছিল"। ২০২০ সালের জুলাই মাসে, দুদক স্থগিত করার একটি আনুষ্ঠানিক ঘোষণা করেছিল। ২০২০ সংস্করণটি ২০২১ সালের জুনে শ্রীলঙ্কায় অনুষ্ঠিত হওয়ার জন্য পুনঃনির্ধারণ করা হয়েছিল
২০২১ সালের মার্চ মাসে, ভারত বিশ্ব টেস্ট চ্যাম্পিয়নশিপের ফাইনালের জন্য যোগ্যতা অর্জন করার পরে টুর্নামেন্টটি আরও স্থগিত হওয়ার ঝুঁকিতে ছিল, যা জুনে প্রস্তাবিত তারিখগুলির সাথে সংঘর্ষ হয়েছিল। টুর্নামেন্টটি আবার ২০২৩ এ স্থগিত করা হয়েছে ২০২১ সালের মে মাসে, এসিসি নিশ্চিত করে যে ২০২১ সালে এশিয়া কাপ হবে না, টুর্নামেন্টের সেই সংস্করণটি ২০২৩ পর্যন্ত পিছিয়ে দেওয়া হয়েছে ২০২২ সালের আসরের আয়োজক হওয়ার অধিকার ধরে রাখার পর পাকিস্তানের ২০২২ এশিয়া কাপ আয়োজন করার কথা ছিল। যাইহোক, ২০২১ সালের অক্টোবরে, এসিসির সাথে একটি বৈঠকের পরে, রমিজ রাজা নিশ্চিত করেছিলেন যে পাকিস্তান ২০২৩ সালে টুর্নামেন্টের আয়োজন করবে, যেখানে শ্রীলঙ্কা ২০২২ সংস্করণের আয়োজক হবে।
২০২২ সালের অক্টোবরে, বিসিসিআই সেক্রেটারি এবং এসিসি সভাপতি জয় শাহ বলেছিলেন যে দুই দেশের মধ্যে চলমান রাজনৈতিক উত্তেজনা নিয়ে ভারত পাকিস্তানে ভ্রমণ করবে না। পাকিস্তানকে আগে আয়োজক হিসাবে নিশ্চিত করা সত্ত্বেও, তিনি বলেছিলেন যে "এশিয়া কাপ ২০২৩ একটি নিরপেক্ষ ভেন্যুতে অনুষ্ঠিত হবে।" এই বিবৃতির জবাবে, পাকিস্তান ক্রিকেট বোর্ড (পিসিবি) "এই গুরুত্বপূর্ণ এবং সংবেদনশীল বিষয়" নিয়ে আলোচনা করার জন্য এসিসি বোর্ডের জরুরি বৈঠকের জন্য অনুরোধ করেছে। পিসিবি বলেছে যে এই বিবৃতিটি ২০২৪-২০৩১ চক্রে ভারতে ২০২৩ ক্রিকেট বিশ্বকাপ এবং অন্যান্য আইসিসি  ইভেন্টগুলিতে পাকিস্তানের অংশগ্রহণের উপর প্রভাব ফেলতে পারে।
২০২২ সালের ডিসেম্বরে, তৎকালীন পিসিবি চেয়ারম্যান রমিজ রাজা জানিয়েছিলেন যে পাকিস্তান সফরে ভারতের অনিচ্ছার কারণে তাদের হোস্টিং অধিকার প্রত্যাহার করা হলে পাকিস্তান এই টুর্নামেন্ট থেকে প্রত্যাহার করার কথা বিবেচনা করতে পারে। যাইহোক, ২০২৩ সালের জানুয়ারীতে, এসিসি টুর্নামেন্টের দল এবং গ্রুপ নিশ্চিত করে, ভারত ও পাকিস্তান উভয়ই অংশ নেয়।
২০২৩ সালের মার্চ মাসে, পাকিস্তানকে স্বাগতিক হিসাবে রেখে একটি রেজোলিউশন তৈরি করা হয়েছিল এবং অন্তত দুটি ভারত-পাকিস্তান প্রতিযোগিতা সহ সমস্ত ভারতের ম্যাচগুলি একটি নিরপেক্ষ ভেন্যুতে খেলা হবে তা এখনও নিশ্চিত করা হয়নি।
নিউজিল্যান্ডের ধর্মবিশ্বাস
thumb|right|বিগত চারটি আদমশুমারিতে নিউজিল্যান্ডবাসীদের ধর্মবিশ্বাস। {{legend|#ff0000|খ্রিস্টধর্ম}} {{legend|#dddd00|অন্যান্য ধর্ম}} {{legend|#0000ff|ধর্মহীন}} নিউজিল্যান্ডে ইউরোপীয়দের আগমনের পূর্বে মাওরি ধর্ম ছিল এখানকার একমাত্র ধর্ম। ১৮শ ও ১৯শ শতকে ইউরোপীয়রা বেশির ভাগ মাওরিকে খ্রিস্টধর্মে ধর্মান্তরিত করতে সক্ষম হয়। এর পর থেকে খ্রিস্টধর্ম এখানকার প্রধান ধর্ম। তবে ইদানীংকালে নিউজিল্যান্ডে ধর্মনিরপেক্ষতা বা ধর্মহীনতা একটি বড় রূপ ধারণ করেছে। সাম্প্রতিক আদমশুমারি অনুযায়ী এক-তৃতীয়াংশেরও বেশি নিউজিল্যান্ডবাসী কোন ধর্মের অনুসারী নয়।
মীর মশাররফ হোসেন স্মৃতিকেন্দ্র
বাংলাদেশের রাজবাড়ী জেলার বালিয়াকান্দি উপজেলার নবাবপুর ইউনিয়নের পদমদী গ্রামে অবস্থিত। ২০০১ সালের ১৯ এপ্রিল তৎকালীন প্রধানমন্ত্রী শেখ হাসিনা এর ভিত্তিপ্রস্তর স্থাপন করেন। স্মৃতিকেন্দ্রের তত্ত্বাবধানের জন্য বাংলা একাডেমী একজন সহকারী পরিচালকসহ ৫ জন কর্মচারী নিয়োগ করে ।
ক্ষেত্র (গণিত)
বিমূর্ত বীজগণিতের ভাষায় ফিল্ড একটি বীজগাণিতিক গঠন যাতে যোগ, বিয়োগ, গুণ এবং ভাগ (শুণ্য দিয়ে ভাগ করা ছাড়া) করা যায়। পাটিগণিতের প্রায় সব গুরুত্বপূর্ণ উপপাদ্য ফিল্ডের ক্ষেত্রেও প্রযোজ্য।
গণিতের যে শাখায় ফিল্ড নিয়ে গবেষণা করা হয় তাকে স্বাভাবিক কারণে ফিল্ড তত্ত্ব বলা হয়।
সংজ্ঞা
একটি ফীল্ড \mathcal{F} একটি সেট, যাতে + এবং * নামের দুইটি বাইনারি ফাংশন সংজ্ঞায়িত, যেন:
আসগর আলি (ক্রিকেটার)
আসগর আলি (জন্ম ১৯ সেপ্টেম্বর ১৯৭১ সালে পাকিস্তানের কাসুরে) সংযুক্ত আরব আমিরাতের ক্রিকেটার। ১৯৯৪ সালে তিনি দুটি ওয়ানডে ম্যাচ খেলেছিলেন।
মদিনাতুল উলুম কামিল মাদ্রাসা
মদিনাতুল উলুম কামিল মাস্টার্স মাদ্রাসা, রাজশাহী বাংলাদেশের রাজশাহী মহানগরীতে অবস্থিত একটি প্রাচীন ও খ্যাতনামা আলিয়া মাদ্রাসা। মাদ্রাসাটি এর আগে ১৯৯৬, ২০০২ ও ২০১৬ সালে রাজশাহী বিভাগের শ্রেষ্ঠ মাদ্রাসা নির্বাচিত হয়। এই মাদ্রাসাটি ১৯৪৮ সালে প্রতিষ্ঠিত হয়েছিলো।
অবস্থান
মদিনাতুল উলুম কামিল মাদ্রাসা রাজশাহী সিটি কর্পোরেশনের অন্তর্গত মহানগরীর প্রাণ কেন্দ্রে রাজশাহী প্রকৌশল ও প্রযুক্তি বিশ্ববিদ্যালয় সংলগ্ন বীরশ্রেষ্ঠ ক্যাপ্টেন জাহাঙ্গীর স্মরণী গ্রেটার রোডের পার্শ্বে রাজশাহী বিশ্ববিদ্যালয় থেকে ০১ কিলোমিটার পশ্চিমে এবং রেলওয়ে স্টেশন ও আন্তঃজেলা বাস টার্মিনাল থেকে ০.৭৫ কিলোমিটার পূর্বে অভিজাত ইসলামপুর দেবীশিংপাড়া (উপরভদ্রা) এলাকায় শান্ত পরিবেশে অবস্থিত।
ইতিহাস
রাজশাহী বিভাগের ইসলামী শিক্ষা কার্যক্রম বিস্তার করার লক্ষ্যে ১৯৪৮ সালে রাজশাহী শহরে প্রতিষ্ঠা করা হয়। কিছুদিন কার্যক্রম চালানর পরে ১৯৫৪ সালে সালে পাকিস্তান সরকার কর্তৃক অনুমোদন লাভ করে। এরপর ধীরে ধীরে মাদ্রাসাটি কামিল পর্যায়ে উন্নীত হয়।
শিক্ষা কার্যক্রম
মদিনাতুল উলুম মাদ্রাসায় ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এই মাদ্রাসার দাখিল ও আলিম পর্যায়ে বিজ্ঞান ও মানবিক উভয় শাখা রয়েছে। বিজ্ঞান বিভাগের ছাত্ররা বিভিন্ন প্রতিযোগিতায় অংশগ্রহণ করে থাকে। এছাড়াও ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে।
সুযোগ-সুবিধা
রাজশাহী শহরে অবস্থিত এই মাদ্রাসা আধুনিক সকল সুযোগ সুবিধা সম্পন্ন একটি মাদ্রাসা। শিক্ষার্থীদের খেলার মাঠ, পড়াশোনার জন্য লাইব্রেরি থেকে শুরু করে গ্রন্থাগার, গবেষণাগার, এবং মেয়েদের জন্য কমন রুম, মেয়েদের অভ্যন্তরীণ সময় কাটানোর জন্য খেলাধুলার সুযোগ প্রভৃতি।
খেলার মাঠ
মদিনাতুল উলুম মাদ্রাসার শিক্ষার্থীরা পড়াশোনার পাশাপাশি খেলাধুলায় সাক্ষরতার প্রমান রেখেছে। মাদ্রাসার শিক্ষার্থীদের জন্য বিশাল খেলার মাঠ রয়েছে। বেশিরভাগ সময় ছাত্ররা ক্রিকেট, ফুটবল ও ভলিবল খেলে থাকে। শিক্ষার্থীরা অবসর সময়ে বিভিন্ন ভাগ হয়ে মাঠের বিভিন্ন জায়গায় খেলাধুলা করে থাকে। মাদ্রাসা কর্তৃপক্ষ থেকে মাঠের উন্নয়ন ও খেলাধুলার সামগ্রী বহন করা থাকে।
গ্রন্থাগার
মাদ্রাসার সকল শিক্ষার্থীদের জন্য উন্মুক্ত লাইব্রেরি রয়েছে। দাখিল থেকে শুরু করে কামিল পর্যায়ের সকল শিক্ষার্থীরা এখান থেকে বই ধার নিয়ে পড়াশোনা করতে পারে। মাদ্রাসার গ্রন্থাগারে আল কুরআন, আল হাদিস, তাফসীর, আল ফিকহ, ইসলামের ইতিহাস প্রভৃতি বিষয়ের উপর বহু মূল্যবান বই রয়েছে। মাদ্রাসার শিক্ষক ও শিক্ষার্থীরা এই লাইব্রেরীতে এসে পড়াশোনাও করতে পারে।
বিজ্ঞানাগার
মাদ্রাসার বিজ্ঞান বিভাগের ছাত্রদের গবেষণা ও ল্যাব ক্লাস করার জন্য মাদ্রাসায় উন্নতমানের বিজ্ঞানানার প্রতিষ্ঠা করা হয়েছে। এখানে ছাত্ররা পাঠদান সময়ে ও অবসর সময়ে গবেষণা ও পরীক্ষা-নিরীক্ষা করতে পারে। ২০২০ সালে এই মাদ্রাসা বিজ্ঞানাগার উন্নয়নের জন্য ৬৫০০০ টাকা বাজেট পায়।
নাজরিয়া নাজিম
নাজরিয়া নাজিম (Nazriya Nazim; জন্মঃ ২০ ডিসেম্বর, ১৯৯৪) একজন ভারতীয় জনপ্রিয় অভিনেত্রী যিনি মূলত মালায়ালম ও তামিল ভাষার চলচ্চিত্রে অভিনয় করেন। চলচ্চিত্রে অভিনয়ের পূর্বে তিনি টেলিভিশনে একটি অনুষ্ঠানে উপস্থাপিকা হিসেবে কাজ করতেন। তিনি মালয়ালম কয়েকটি ছবিতে একজন শিশু শিল্পী হিসাবে অভিনয় করেছিলেন।
প্রাথমিক জীবন
নাজরিয়া নাজিম এবং বীনার ঘরে জন্মগ্রহণ করেন। তার নাবিন নামে একটি ভাই রয়েছে। তিনি "খ্রীষ্ট নগর স্কুল" এবং সংযুক্ত আরব আমিরাত এর আল আইনের "আয়ার ওয়ান ই ইংলিশ স্কুল পড়াশোনা করেন। তার পরিবার তিরুবনন্তপুরম আসার আগে সংযুক্ত আরব আমিরাত এর "আল আইন"-এ বসবাস করতেন।
কর্মজীবন
একজন শিশু শিল্পী হিসেবে ২০০৬ সালে নাজরিয়া তার কর্মজীবন শুরু করেন। পালুসকু (২০০৬) ছবিতে মাম্মূত্তী এর কন্যা চরিত্র অভিনয় করেন, মালায়ালম এই ছবিটি পরিচালনা করেছিলেন ব্লেসী। তিনি এশিয়ানেটের আপাতবাস্তব টেলিভিশন অনুষ্ঠান, মান্স স্ট্যার সিঙ্গার এর এঙ্কর ছিলেন।
ব্যক্তিগত জীবন
২০ জানুয়ারি ২০১৪ তারিখে, তিনি মালায়ালম অভিনেতা ফাহাদ ফজিল এর সঙ্গে তার বিবাহ অনুষ্ঠিত হচ্ছে বলে ফেসবুক পেজে ঘোষণা করেন। বিয়ের ঘোষণা করা হয় ফাহাদ ফজিল এর পিতার পিতা ফজিল (কেরালার একজন সুপরিচিত চলচ্চিত্র পরিচালক) কর্তৃক। ফাহাদ ফজিল এবং নাজরিয়া নাজিম এর এক প্রেস বিবৃতি অনুযায়ী, তাদের বিয়ে এই বছরের আগস্ট হবে বলে একমত প্রকাশ করেন। তাদের ৮ ফেব্রুয়ারি ২০১৪ তারিখে তিরুবনন্তপুরম বাগদত্তা হয়।
হাবিবুল আউয়াল কমিশন
হাবিবুল আউয়াল কমিশন হলো বাংলাদেশের ত্রয়োদশ নির্বাচন কমিশন। ২০২২ সালের অনুসন্ধান কমিটির সুপারিশের ভিত্তিতে ২৬ ফেব্রুয়ারি এই কমিশন গঠন করেন রাষ্ট্রপতি আবদুল হামিদ। প্রধান নির্বাচন কমিশনার কাজী হাবিবুল আউয়াল সহ এই কমিশনের সদস্য ৫ জন। এই কমিশনের অধীনে দ্বাদশ জাতীয় সংসদ নির্বাচন অনুষ্ঠিত হবে। বাংলাদেশের সংবিধান অনুযায়ী এই কমিশনের মেয়াদ ৫ বছর।
প্রেক্ষাপট
২০২২ সালের ১৪ ফেব্রুয়ারি দ্বাদশ নির্বাচন কমিশন নুরুল হুদা কমিশনের মেয়াদ শেষ হয়। তার পূর্বে ত্রয়োদশ নির্বাচন কমিশন গঠনের জন্য ২০২১ সালের ডিসেম্বরে প্রস্তুতি শুরু করে সরকার। ২০২১ সালের ২০ ডিসেম্বর থেকে ২০২২ সালের ১৭ জানুয়ারি পর্যন্ত বিভিন্ন রাজনৈতিক দলের সাথে সংলাপে অংশগ্রহণ করেন রাষ্ট্রপতি আবদুল হামিদ। প্রধান বিরোধীদল সহ কয়েকটি দল রাষ্ট্রপতির সংলাপ বর্জন করে। সংলাপে অংশগ্রহণকারী প্রায় রাজনৈতিক দল নির্বাচন কমিশন গঠনের জন্য আইন প্রণয়নের প্রস্তাব দেয়। শুরুতে আইন প্রণয়নে সরকারের আগ্রহ ছিল না। অবশেষে ২০২২ সালের ২৭ জানুয়ারি জাতীয় সংসদে প্রধান নির্বাচন কমিশনার ও অন্যান্য নির্বাচন কমিশনার নিয়োগ আইন, ২০২২ পাস করা হয়। রাষ্ট্রপতির সম্মতিলাভের পর ২৯ জানুয়ারি বিলের গেজেট প্রকাশিত হয়। আইন মোতাবেক রাষ্ট্রপতি ৫ ফেব্রুয়ারি নির্বাচন কমিশন গঠনে ৬ সদস্যবিশিষ্ট অনুসন্ধান কমিটি গঠন করেন। অনুসন্ধান কমিটি ২৪ ফেব্রুয়ারি নির্বাচন কমিশন গঠনে ১০ জনের নাম বাছাই করে রাষ্ট্রপতিকে একটি সুপারিশ জমা দেন। ২৬ ফেব্রুয়ারি বাংলাদেশের সংবিধানের ১১৮(১) অনুচ্ছেদের ক্ষমতাবলে রাষ্ট্রপতি সুপারিশ থেকে ৫ জনকে নির্বাচন কমিশনে নিয়োগ দেন। ২৭ ফেব্রুয়ারি নব নিয়োগপ্রাপ্ত কমিশন শপথ গ্রহণ করে।
সদস্যবৃন্দ
বাংলাদেশের সংবিধান অনুযায়ী এই কমিশনের সদস্য সংখ্যা ৫ জন। কমিশনের সদস্য:
প্রতিক্রিয়া
কমিশন গঠনের পর প্রতিক্রিয়ায় ক্ষমতাসীন আওয়ামী লীগ এটিকে স্বাগত জানিয়েছে। তবে প্রধান বিরোধী দল বিএনপি কমিশনের সদস্যদের সরকারের অনুগত আরেকটি হুদা কমিশন আখ্যা দিয়ে নির্বাচনে অংশগ্রহণ না করার ঘোষণা দিয়েছে। জাতীয় পার্টি মহাসচিব মুজিবুল হক চুন্নু গণমাধ্যমের সামনে প্রতিক্রিয়া জানাতে গিয়ে বলেছেন 'আওয়ামী লীগ সমর্থিত আমলা নির্ভর নব নিযুক্ত নির্বাচন কমিশন। এই নির্বাচন কমিশন সুষ্ঠু, নিরপেক্ষ এবং গ্রহণযোগ্য নির্বাচন করতে পারবে বলে যথেষ্ট সন্দেহ আছে।' একই ধরনের প্রতিক্রিয়া দিয়ে ইসলামী আন্দোলন বাংলাদেশের আমীর সৈয়দ রেজাউল করিম বলেছেন, নবগঠিত নির্বাচন কমিশন নিরপেক্ষ থেকে জনগণের চাহিদা অনুযায়ী অবাধ ও সুষ্ঠু নির্বাচন করতে পারবে বলে দেশবাসী মনে করে না। বিপ্লবী ওয়ার্কার্স পার্টির সাধারণ সম্পাদক সাইফুল হক বলেন, সরকারের আস্থাভাজন ও ঘনিষ্ঠজন বলে বিবেচিত লোকদের দিয়েই নতুন নির্বাচন কমিশন গঠন করা হয়েছে।
কার্য বিবরণী
দায়িত্ব গ্রহণের পর সংলাপ আয়োজনের মাধ্যমে নির্বাচন কমিশনের কার্যক্রম শুরু হয়। ২০২২ সালের ১৩ মার্চ শিক্ষাবিদদের সাথে ১ম সংলাপ অনুষ্ঠিত হয়। সংলাপে আমন্ত্রিত ৩০ শিক্ষাবিদের ১৭ জনই অংশ নেন নি। ২২ মার্চ বিশিষ্ট নাগরিকদের সঙ্গে সংলাপ অনুষ্ঠিত হয়। এতে আমন্ত্রিত ৩৭ জনের মধ্যে ১৯ জন অংশগ্রহন করেন। ৫ এপ্রিল প্রথম কমিশন সভা অনুষ্ঠিত হয়। ২৫ মে বিশিষ্ট বিশেষজ্ঞ, গবেষক ও বিশ্ববিদ্যালয়ের প্রযুক্তি বিশেষজ্ঞদের নিয়ে ইলেকট্রনিক ভোটিং মেশিন (ইভিএম) নিয়ে বৈঠকে বসে নির্বাচন কমিশন। ২৩ আগস্ট সর্বোচ্চ ১৫০টি আসনে ইভিএমে নির্বাচন করার সিদ্ধান্ত নেয়। ১১ সেপ্টেম্বর দ্বাদশ জাতীয় সংসদ নির্বাচনের রোডম্যাপ প্রস্তুত করে।
চুবিন্‌ফা
চাওলুং চ্যু-বিণ্‌-ফা মৌঙ ডুন চোন খাম বা আহোম রাজ্যের তৃতীয় চাওফা ছিলেন। তিনি চাওলুং চুতেওফার বড় ছেলে ছিলেন। তিনি ১২৮১ সালে রাজপাটে বসেন।
চুবিনফা রাজ্যের প্রজাকে বুঢ়াগোঁহাই এবং বরগোঁহাইর অধীন পর্যন্ত দুটি ভাগে নিয়ে রাজ্যের শাসন-কর্ম অধিক কার্য্যক্ষম এবং সচল করেন। চুবিনফা ত্যাওকাংবণ্ডুকা নাম মিসিং সম্প্রদায়ের একজন ব্যক্তির কন্যা হিঙ্গুলীকে বিয়ে করেন এবং বরকুঁয়রীর মর্য্যদা দেন।
এই স্বর্গদেউর সময়েই সাতঘরীয়া আহোমদের সৃষ্টি হয়।
চুবিনফার সময়ে থাওরুরু বুঢ়াগোঁহাই এবং চাওপাংবণ্ডুক বরগোঁহাই ছিলেন।
ঘেওরা মেট্রো স্টেশন
ঘেওরা মেট্রো স্টেশন দিল্লি মেট্রোর গ্রিন লাইনে অবস্থিত। এটি দিল্লি জাতীয় রাজধানী অঞ্চলের ত্যাগী বিহারে অবস্থিত উত্তোলিত মেট্রো স্টেশন। ২০১৮ সালের ২৪শে জুন তারিখে এটি সাধারণ মানুষের ব্যবহারের জন্য চালু করে দেওয়া হয়। স্টেশনে এটিএম পরিষেবা উপলব্ধ।
মেইদান শর জেলা
মায়দান শহর আফগানিস্তানের পূর্ব অঞ্চলের ওয়ারদক প্রদেশে অবস্থিত একটি অন্যতম জেলা। ২০০২ সালের আদমশুমারীর আনুমানিক হিসাব অনুযায়ী জেলাটির জনসংখ্যা ছিল প্রায় ১২১,৫৩১ জন এর মত, এর মধ্যে থেকে জাতিগতভাবে রয়েছে ৮৫% পশতুন এবং ১৪% তাজিক এবং বাকী ১% অন্যান্য সম্প্রদায়ের লোকজনের বসবাস। জেলাটির কেন্দ্রীয় শহরের নাম হচ্ছে ময়দান শহর।
চুলিক্‌ফা
চাওফা চ্যু-লিক-ফা বা রত্নধ্বজ সিংহ ১৬৭৯ সাল থেকে ১৬৮১ সাল পর্যন্ত আহোম রাজ্য-এর রাজা ছিলেন। গুয়াহাটি এবং নিম্ন আসাম-এর আহোম রাজপ্রতিনিধি লালুকসোলা বরফুকন আগের রাজা চুদৈফাকে সরিয়ে চুলিক্‌ফাক রাজা করার সময় তাঁর বয়স ছিল মাত্র ১৪ বছর। এই বয়সে রাজা হওয়ার জন্য তাঁর ল'রা রাজা নাম হয়েছিল। তাঁর শাসনকালে লালুকসোলা বরফুকন নানা দুর্ষ্কর্ম করেছিলেন। তার মধ্যে একটি ছিল আহোম রাজবংশ-এর কোঁয়রদের অঙ্গ ক্ষত করা। তুংখুঙীয়া ফৈদ-এর কোঁয়র গদাপাণি পালিয়ে আসলেও তাঁর পত্নী জয়মতীর ওপর চুলিক্‌ফার সৈন্যরা অমানুষিক অত্যাচার চালায় এবং কুঁয়রী মৃত্যুমুখে পতিত হন। রাজসভার বিবাদে লালুকসোলা বরফুকনের হত্যার পর কলিয়াবরের মন্ত্রীরা ল'রা রাজাকে সরিয়ে যোগ্য একজন কোঁয়রকে রাজা করতে মনস্থ করেন। সেই মর্মে কামরূপ-এর রাণী অঞ্চলে আত্মগোপন করে থাকা গদাপাণিকে এনে রাজা করা হয়। চুলিক্‌ফাকে নামরূপে নির্বাসন দেওয়া হয় এবং পরে মৃত্যুদণ্ড দেওয়া হয়।
জার্মান উইকিপিডিয়া
জার্মান উইকিপিডিয়া (deutschsprachige Wikipedia) হচ্ছে অনলাইন বিশ্বকোষ উইকিপিডিয়ার জার্মান ভাষার সংস্করণ। ২০০১ সালের মার্চে যাত্রা শুরু হয় এই উইকিপিডিয়ার এবং September 2023 পর্যন্ত নিবন্ধ সংখ্যা টি এবং 0 জন ব্যবহারকারী, 0 জন প্রশাসক 0টি ফাইল আছে এই উইকিপিডিয়ায়।
টেনিকয়েট
টেনিকয়েটকে রিং টেনিস বা টেনিকুইটসও বলা হয়, এটি টেনিস পদ্ধতির একটি কোর্টে খেলা হয়, জাল দ্বারা দুজন খেলোয়াড়কে আলাদা করা হয় এবং একটি গোলাকার রাবার রিং ("টেনিকয়েট", তুলনা: কুয়েটস খেলা) জালের উপর দিয়ে প্রতিপক্ষের কোর্টে নিক্ষেপ করা এবং নিক্ষিপ্ত রিং ধরার ও ফেরৎ পাঠানোর জন্য উভয় পক্ষ তৎপর থাকে।
খেলাটি বিশেষত জার্মানি, দক্ষিণ আফ্রিকা, ব্রাজিল এবং উপমহাদেশের দেশ ভারত, পাকিস্তান ও বাংলাদেশে জনপ্রিয়।
প্রাক্তন এমএলসি মোহন যোশী ভারতের টেনিকয়েট ফেডারেশনের চেয়ারম্যান।
ইতিহাস
টেনিকয়েটের উৎস অস্পষ্ট, কিছু উৎসের প্রেক্ষিতে দাবি করা হয় এটি জার্মান খেলা। তবে এই খেলার আরও প্রত্যক্ষ পূর্বসূরি সম্ভবত ডেক টেনিস খেলা যা ২০শ শতাব্দীর শুরুতে ক্রুজ জাহাজে রিং বা রবার বা অন্য কোনও নরম কোন বস্তু দিয়ে টেনিস কোর্টের ছোট সংস্করণে খেলা হতো।
খেলার নিয়ম
একজন খেলোয়াড় জালের উপর দিয়ে রিং প্রতিপক্ষের দিকে নিক্ষেপের মাধ্যমে খেলা শুরু হয়, আড়াআড়িভাবে প্রতিপক্ষের কোর্টে রিং নিক্ষেপ করা হয় এবং প্রতিপক্ষ তাদের কোর্টের ভূমিতে পড়ার আগেই রিংটি ধরার চেষ্টা করে এবং আবার তা প্রতিপক্ষের কোর্টে ফেরৎ পাঠায়। প্রত্যেক খেলোয়াড় সার্ভের জন্য পয়েন্ট অর্জন করুক বা না করুক পরপর পাঁচটি সার্ভ করার সুযোগ পায় এবং তারপর প্রতিপক্ষও তার পালায় একইভাবে পাঁচটি সার্ভ করে।
খেলা একক (প্রতি পার্শ্বে একজন খেলোয়াড়) বা দ্বৈত (প্রতি পার্শ্বে দুইজন খেলোয়াড়) হতে পারে।
অপরাধের মধ্যে রয়েছে কয়েট নেট পোস্টে আঘাত করা, সম্পূর্ণভাবে কোর্টের বাইরে পড়া (এমনকি শেষ পর্যন্ত কোর্টে পড়লে) বা কোয়েট যাওয়ার সময় জাল আঘাত করা বা পাস করার পাশাপাশি কাঁপানো বা ঝাঁকুনি দেওয়া।
কোর্ট ও সরঞ্জাম
টেনিকয়েট ঘরের অভ্যন্তরে বা বাইরে খেলা যায়, এটি যে কোন ধরনের পৃষ্ঠে যেমন লাল মাটির, কাদামাটি এবং সিমেন্টের কোর্টে খেলা যায়। কোর্ট একক বা দ্বৈত উভয় ধরনের খেলার জন্য একই মাপের হয়ে থাকে, এটি দৈর্ঘ্যে ১২.২ মিটার এবং প্রস্থে ৫.৫ মিটার হয়ে থাকে এবং কেন্দ্র বরাবর একটি রেখা দ্বারা বিভক্ত হয়। প্রতিটি খেলার স্থান ৫.২ × ২.৭৫ মিটার। জালের উচ্চতা ১.৮ মিটার, এটি কোর্টকে দুই ভাগে দিকটি বিভক্ত করে।
ফাহাদ উসমান
ফাহাদ জাফর (জন্ম ২ সেপ্টেম্বর, ১৯৭৬ করাচি, সিন্ধু, পাকিস্তানে) একজন সংযুক্ত আরব আমিরাতের ক্রিকেটার। ১৯৯৫-৯৬ মৌসুমে তিনি পাকিস্তানের জাতীয় অনূর্ধ্ব -১৯ ক্রিকেট দলের হয়ে খেলেছিলেন। ফাহাদ উসমান সংযুক্ত আরব আমিরাতে পাড়ি জমানোর আগে ১৯৯৭–৯৮ সালে করাচি হোয়াইটসের হয়ে একটি প্রথম শ্রেণির ম্যাচ খেলেন। পরে তিনি ২০০৪ সালে আইসিসি ইন্টারকন্টিনেন্টাল কাপে সংযুক্ত আরব আমিরাতের হয়ে একটি খেলা এবং ২০০৫ সালের সংস্করণে এই প্রতিযোগিতার দুটি গেম খেলার পাশাপাশি প্রথম শ্রেণির ক্যারিয়ার চালিয়ে যান। তিনি দুটি ওয়ানডে আন্তর্জাতিক ম্যাচ খেলেছিলেন ২০০৪ এশিয়া কাপে। ১৯৯৪ সালে আইসিসি সিক্স-নেশনস চ্যালেঞ্জ এবং ২০০৫ আইসিসি ট্রফিতে তিনি তার আশ্রিত দেশের হয়ে অংশ নিয়েছিলেন।
ওশেনিয়ার ভাষা
ওশেনিয়াতে অনেক আদিবাসী ভাষা আছে, যেগুলি অনেকগুলি ভাষাপরিবারের অন্তর্গত। অস্ট্রোনেশীয় ভাষাপরিবারটি সবচেয়ে বেশি দেখতে পাওয়া যায়। এই পরিবারের ভাষাগুলি প্রশান্ত মহাসাগরের সর্বত্র বিভিন্ন দ্বীপে, নিউজিল্যান্ডে এবং পাপুয়া নিউ গিনিতে প্রচলিত।
এর বাইরে অস্ট্রেলিয়াতে অনেক আদিবাসী ভাষা প্রচলিত যেগুলিকে অনেকগুলি পরিবারে ভাগ করা যায়। যেমন- পামা-নিউঙ্গান ভাষাসমূহ, গুনউইনিগুয়ান ভাষাসমূহ, ইত্যাদি।
এছাড়া ইউরোপীয় বসতিস্থাপক ও ঔপনিবেশি শক্তির ভাষাগুলি ওশেনিয়ার সর্বত্র প্রচলিত এবং এগুলির দাপটই বেশি। অস্ট্রেলিয়া ও নিউজিল্যান্ডে ইংরেজি ভাষা, ইস্টার দ্বীপে স্পেনীয় ভাষা এবং নুভেল কালেদোনি-তে ফরাসি ভাষা প্রচলিত।
ইউরোপীয় ও আদিবাসী ভাষার সংমিশ্রণে কিছু ক্রেওল ভাষারও উদ্ভব হয়েছে ওশেনিয়া অঞ্চলে। এদের মধ্যে টোক পিসিন, হাওয়াইয়ান পিজিন, নরফুক এবং পিটকের্ন উল্লেখযোগ্য।
নৃপেন চক্রবর্তী
নৃপেন চক্রবর্তী (৪ এপ্রিল ১৯০৫ - ২৫ ডিসেম্বর ২০০৪) একজন ভারতীয় রাজনীতিবিদ ও ত্রিপুরার মুখ্যমন্ত্রী ছিলেন। যিনি ১৯৭৮ থেকে ১৯৮৮ সাল পর্যন্ত ত্রিপুরা রাজ্যের মুখ্যমন্ত্রী হিসেবে দায়িত্ব পালন করেন। নৃপেন চক্রবর্তী ছয় দশক ধরে ভারতের কমিউনিস্ট আন্দোলনে জড়িত ছিলেন।
জীবন
তিনি ব্রিটিশ ভারতের (বর্তমান বাংলাদেশ) বাংলা প্রদেশের ঢাকা জেলার বিক্রমপুরে জন্মগ্রহণ করেন। তিনি ছিলেন রাজকুমার ও উত্তমসুনাদরী চক্রবর্তীর নবম সন্তান। তিনি ১৯২৫ সালে আউটশাহী উচ্চ বিদ্যালয় থেকে প্রবেশিকা পরীক্ষায় উত্তীর্ণ হন।
ত্রিপুরায়
নৃপেন চক্রবর্তী ১৯৫৭ সালে ত্রিপুরা টেরিটোরিয়াল কাউন্সিলে নির্বাচিত হন এবং ১৯৬২ সালে বিরোধী দলের নেতা হন। ত্রিপুরার পূর্ণ রাজ্যের মর্যাদা লাভের পর, তিনি ১৯৭২ সালে রাজ্য বিধানসভার সদস্য হন। ১৯৭৭ সালে তিনি পরপর দুটি স্বল্পকালীন জোট সরকারে মন্ত্রী ছিলেন, যার মধ্যে প্রথমটি ৩১ ডিসেম্বর ১৯৭৭ সালে বামফ্রন্ট ত্রিপুরা রাজ্যের বিধানসভা নির্বাচনে জয়লাভ করলে তিনি মুখ্যমন্ত্রী হন এবং ১৯৮৮ সাল পর্যন্ত কার্যালয়ে বহাল ছিলেন। ১৯৮৮ সালের নির্বাচনে বামফ্রন্টের পরাজয়ের পর, তিনি ১৯৮৮ থেকে ১৯৯৩ সাল পর্যন্ত ত্রিপুরা বিধানসভায় বিরোধী দলের নেতা হন। ১৯৯৩ সালের নির্বাচনে, বামফ্রন্ট আবার ত্রিপুরায় ক্ষমতায় ফিরে আসে এবং তিনি রাজ্য পরিকল্পনা বোর্ডের চেয়ারম্যান হন। ১৯৯৫ সালে তিনি সিপিআই(এম) থেকে বহিষ্কৃত হন কিন্তু তিনি ১৯৯৮ সাল পর্যন্ত বিধানসভার সদস্য ছিলেন।
সাংবাদিক হিসেবে
১৯৩৯-৪১ সালে, তিনি আনন্দ বাজার পত্রিকায় একজন সাব-এডিটর হিসেবে কাজ করেন। তিনি বাংলা ভাষায় সিপিআই অঙ্গ স্বাধীনতার সহ-সম্পাদক ছিলেন। পরে, তিনি ১৯৯৫ সাল পর্যন্ত সিপিআই(এম) ত্রিপুরা রাজ্য ইউনিটের মুখপত্র দৈনিক দেশের কথা -তে নিয়মিত কলামিস্ট ছিলেন, প্রায়শই তাঁর কলম-নাম অরূপ রায়ের দ্বারা।
শেষ দিনগুলো
২০০৪ সালের ডিসেম্বরে তিনি গুরুতর অসুস্থ হয়ে পড়েন এবং তাকে কলকাতার এসএসকেএম হাসপাতালে নিয়ে আসা হয়। ২৪ ডিসেম্বর ২০০৪-এ, সিপিআই(এম) এর পলিটব্যুরো তাকে পুনরায় ভর্তি করার সিদ্ধান্ত নেয়। ডিসেম্বর ২৫ ডিসেম্বর ২০০৪ তারিখে হৃদযন্ত্রের ক্রিয়া বন্ধ হয়ে তিনি মারা যান।
ডাইভারসিটি ফ্যাক্টর
ডাইভারসিটি ফ্যাক্টর (বা যুগপৎ গুণক k_\text{s}) সম্পূর্ণ সিস্টেমের সর্বোচ্চ চাহিদা এবং সিস্টেমের বিভিন্ন শাখার পৃথক অ-কোইন্সিডেন্স সর্বোচ্চ লোডের যোগফলের অনুপাত ।
ডাইভারসিটি ফ্যাক্টরটি প্রায় সর্বদাই ১ এর চেয়ে বড় হয় কারণ এক হওয়ার জন্য সমস্ত উপাদান পুরো ভারে একযোগে চলতে হবে। সামগ্রিক ভার সময় নির্ভরতার পাশাপাশি সরঞ্জামের বৈশিষ্ট্যের উপরও নির্ভরশীল। ডাইভারসিটি ফ্যাক্টর থেকে বোঝা যায় যে পুরো ভার এই সময় নির্ভরতা বা "ডাইভারসিটি" এর কারণে তার অংশগুলির যোগফলের সমান হয় না। উদাহরণস্বরূপ, একজনের দশটি শীতাতপনিয়ন্ত্রণ ইউনিট থাকতে পারে যা প্রতিটি ২০ টন এবং প্রতি বছরে ২০০০ ঘণ্টা অবধি সম্পূর্ণ পূর্ণ লোডের সমতুল্য কার্জ ঘণ্টা সুবিধায় কাজ করে। তবে, যেহেতু ইউনিটগুলি প্রতিটি তাপস্থাপকীয়ভাবে নিয়ন্ত্রিত হয়, তাই প্রতিটি ইউনিট কখন চালু হয় তা সঠিকভাবে জানা যায় না। যদি দশটি ইউনিট সুবিধাটির আসল শীর্ষ এসি লোডের তুলনায় যথেষ্ট বড় হয় তবে দশটি ইউনিটের চেয়ে সম্ভবত কম ইউনিট একবারে চালু হয়। সুতরাং, যদিও প্রতিটি ইউনিট বছরে মোট ২০০০ ঘণ্টা চলে, তারা সকলে সুবিধার শীর্ষ লোডকে প্রভাবিত করতে একই সময়ে চালু হয় না। ডাইভারসিটি ফ্যাক্টরটি ব্যবহারের জন্য একটি সংশোধন ফ্যাক্টর সরবরাহ করে, যার ফলে দশটি এসি ইউনিটের মোট পাওয়ার লোডের সমতুল্য হয়। যদি এই সুবিধার জন্য করা শক্তি ভারসাম্যটি যদি কারণের মধ্যে উপস্থিত হয় তবে চাহিদা ভারসাম্যটি শীর্ষ লোডের জন্য অনেক বেশি শক্তি দেখায়, তবে কেউ ডাইভারসিটি ফ্যাক্টর ব্যবহার করে ক্ষমতাকে সুবিধার প্রকৃত শীর্ষ লোডের সাথে একই লাইনে আনতে পারে। বৈচিত্র্য ফ্যাক্টর শক্তিকে প্রভাবিত করে না; এটি কেবল ক্ষমতাকেই প্রভাবিত করে।
কোইন্সিডেন্স ফ্যাক্টর
কোইন্সিডেন্স ফ্যাক্টর হল ডাইভারসিটি ফ্যাক্টরের বিপরীত। তবে ভিন্ন ভিন্ন উৎস কোইন্সিডেন্স ফ্যাক্টর বা ডাইভারসিটি ফ্যাক্টারের অনুরূপ হিসাবে যুগপৎ ফ্যাক্টরটিকে সংজ্ঞায়িত করে। আন্তর্জাতিক ইলেক্ট্রোটেকনিক্যাল কমিশন বৈপরীত্যের কারণে অনুরূপ হিসাবে কোইন্সিডেন্স ফ্যাক্টর এবং যুগপৎ ফ্যাক্টরকে ডাইভারসিটি ফ্যাক্টারের সাথে সংজ্ঞায়িত করে। যেহেতু সংজ্ঞাটির একমাত্র পরিবর্তন হল বৈপরীত্য, তাই ফ্যাক্টরটি একের চেয়ে বড় না কম এটা জানলেই হয়।
ডাইভারসিটি
ডাইভারসিটি ফ্যাক্টর থেকে আলাদা করা ডাইভারসিটি বলতে বোঝায়, যে সময়ে মেশিন, সরঞ্জামের টুকরো বা সুবিধার সর্বাধিক বা নামমাত্র বোঝা বা চাহিদা রয়েছে এমন শতকরা সময়; ৭০% ডাইভারসিটি মানেই যে উল্লেখিত ডিভাইস সংযুক্ত এবং চালু হওয়ার সময় তার ৭০% নামমাত্র বা সর্বোচ্চ লোড স্তরে কাজ করে।
ডাইভার্সিফায়েড লোড এবং ডাইভার্সিফিকেশন ফ্যাক্টর
ডিভার্সিফায়েড লোড মোট প্রত্যাশিত ক্ষমতা বা "লোড", এটি কোনও ডিভাইস বা ডিভাইসগুলোর সিস্টেমের দ্বারা শীর্ষ সময়কালে আঁকতে হয়। ডিভার্সিফায়েড লোড প্রতিটি ডিভাইসের পূর্ণ লোড ক্ষমতা, ইউটিলিজেশন ফ্যাক্টর, ডাইভারসিটি ফ্যাক্টর, ডিমান্ড ফ্যাক্টর এবং লোড ফ্যাক্টরের সংমিশ্রণ। এই প্রক্রিয়াটি লোড ডাইভার্সিফিকেশন হিসাবে চিহ্নিত করা হয়। ডাইভার্সিফিকেশন ফ্যাক্টরটি তখন নিম্নলিখিত হিসাবে সংজ্ঞায়িত করা হয়:
গণিতে
ডাইভারসিটি ফ্যাক্টর সাধারণত গণিত সম্পর্কিত বেশ কয়েকটি বিষয়ের জন্য ব্যবহৃত হয়। যেমন একটি উদাহরণ হল কোনও সিস্টেমের সমন্বয় অধ্যয়ন শেষ করার সময়। সিস্টেমে কোনও নির্দিষ্ট নোডের ভার হিসাব করতে এই ডাইভারসিটি ফ্যাক্টর ব্যবহৃত হয়।
মেসবাহুল হক
'''আ. আ. ম. মেসবাহুল হক ওরফে বাচ্চু''' বাংলাদেশের মহান মুক্তিযুদ্ধের অন্যতম সংগঠক ও ভাষাসৈনিক। তিনি প্রাদেশিক পরিষদের সদস্য, ১৯৭৩ সালের নির্বাচনে জাতীয় সংসদ সদস্য ছিলেন। তিনি ১৯৭২ সালে প্রথম হস্তলিখিত সংবিধানে স্বাক্ষরকারীদের একজন। মুক্তিযুদ্ধে গুরুত্বপূর্ণ অবদানের জন্য বাংলাদেশ সরকার তাকে ২০২০ সালে একুশে পদক ( মরণোত্তর)  প্রদান করে।
ব্যক্তিগত জীবন
মেসবাহুল হক রাজশাহী বিভাগের চাঁপাইনবাবগঞ্জ জেলার বালিয়াডাঙ্গা গ্রামে ১৯৩০ সালের ৩ মার্চ এক সম্ভ্রান্ত মুসলিম পরিবারে জন্মগ্রহণ করেন। পেশায় তিনি একজন চিকিৎসক। তাঁর স্ত্রীর নাম মাসুদা হক। ব্যক্তিগত জীবনে তিনি ৩ ছেলে ও ২ মেয়ের জনক। শেষ জীবনে তিনি চাঁপাইনবাবগঞ্জ সদর উপজেলার মসজিদ পাড়ায় ১৫ নং ওয়ার্ড এ বসবাস করতেন।
শিক্ষা জীবন
মেসবাহুল হক ১৯৪৭ সালে পশ্চিমবঙ্গ মালদাহ জেলা স্কুল থেকে ম্যাট্টিকুলেশন পাশ করেন। তিনি ১৯৪৯ সালে রাজশাহী কলেজ থেকে আইএসসি পরীক্ষায় অংশগ্রহণ করেন। তৎকালীন রাজশাহী মেডিক্যাল স্কুল (বর্তমানে রাজশাহী মেডিক্যাল কলেজ) থেকে ১৯৫২ সালে এলএমএফ ডিগ্রী অর্জন করেন।
রাজনৈতিক জীবন
ডা. মেসবাহুল হক বাচ্চু ১৯৭০ সালে প্রাদেশিক পরিষদের সদস্য ছিলেন। তিনি স্বাধীনতা পরবর্তী সময়ে (১৯৭১-৭২) গণপরিষদ সদস্য হিসেবেও দায়ীত্ব পালন করেন। ১৯৭৩ সালে জাতীয় নির্বাচনে তিনি জাতীয় সংসদ সদস্য নির্বাচিত হন। ১৯৭৫ সালে বঙ্গবন্ধু শেখ মুজিবুর রহমান চাঁপাইনবাবগঞ্জ জেলার গভর্নর নিযুক্ত করেন।
ভাষা আন্দোলন
ছাত্রাবস্থায় মেসবাহুল হক তৎকালীন রাজশাহী মেডিক্যাল স্কুলের (বর্তমানে রাজশাহী মেডিকেল কলেজ) ছাত্র থাকাকালীন সময়ে ১৯৫২ সালের মহান ভাষা আন্দোলনে অংশগ্রহণ করেন। রাজশাহী কলেজের ছাত্র থাকা অবস্থায় মেসবাহুল হক সহ অন্যান্য ছাত্ররা ১৯৪৮ সালে পাকিস্তানের প্রধানমন্ত্রী লিয়াকত আলী খান কে বাংলাকে রাষ্ট্রভাষা করার দাবিতে স্মারকলিপি প্রদান করে। সেসময় প্রধানমন্ত্রী লিয়াকত আলী খান কে ডেপুটেশন প্রদানের কথিত অপরাধে মেসবাহুল হক ১৬ জন ছাত্রকে কলেজ কর্তৃপক্ষ রাজশাহী সরকারি কলেজ থেকে বহিস্কার করেন। এছাড়াও ভাষা আন্দোলনের সাথে জড়িত থাকার কথিত অপরাধে ১৯৫৪ সালে রাজশাহীতে ৪০ জন ছাত্রনেতার সাথে সেই সময়কার দাপুটে ছাত্রনেতা মেসবাহুল হক বাচ্চু ও কারাবরণ করেন।
একাত্তর এর মুক্তিযুদ্ধ
মেসবাহুল হক বাচ্চু চাঁপাইনবাবগঞ্জের মুক্তিযুদ্ধে নেতৃত্ব দান করেন। ১৯৭১ সালের মুক্তিযুদ্ধকে সঠিকভাবে পরিচালনার জন্য চাঁপাইনবাবগঞ্জে ৫ সদস্য বিশিষ্ট একটি স্টিয়ারিং কমিটি গঠন করা হয়। যার অন্যতম সদস্য ছিলেন মেসবাহুল হক। মুক্তিযুদ্ধ পরিচালনার জন্য ১৯৭১ সালে মালদাহে স্বাধীন বাংলাদেশ সরকার প্রতিষ্ঠিত হলে সেখানকার জোনাল অফিসের সহকারী চেয়ারম্যান হিসেবে দায়িত্ব পালন করেন মেসবাহুল হক। তিনি সেখানে গৌড় বাগান প্রশিক্ষণ কেন্দ্রের ইনচার্জ ছিলেন।
সম্মাননা
একাত্তরের মুক্তিযুদ্ধ এবং বাংলাদেশ আওয়ামীলীগের প্রতি তাঁর গৌরবময় অবদানের জন্য ১৯৯৯ সালে বাংলাদেশের প্রধানমন্ত্রী শেখ হাসিনা ওয়াজেদ তাঁকে আজীবন সম্মাননা-পদক প্রদান করেন। এছাড়াও ২০১১ সালে চাঁপাইনবাবগঞ্জ জেলার নবনির্মিত স্টেডিয়ামটি ডা. আ. আ. ম. মেসবাহুল হক (বাচ্চু ডাক্তার) স্টেডিয়াম’ নামে নামকরণ করা হয়। মুক্তিযুদ্ধে গুরুত্বপূর্ণ অবদানের জন্য তিনি ২০২০ সালে একুশে পদক ( মরণোত্তর) লাভ করেন।
আসিম সাঈদ
আসিম সাঈদ (জন্ম: ৫ অক্টোবর ১৯৭৮) সংযুক্ত আরব আমিরাতের ক্রিকেটার। তিনি তাদের হয়ে আইসিসি ট্রফির ১৯৯৭, ২০০১ এবং ২০০৫ সংস্করণের পাশাপাশি ২০০৪ আইসিসি আন্তঃমহাদেশীয় কাপের একটি প্রথম শ্রেণির খেলায় খেলেছিলেন। ২০০৪ এশিয়া কাপে তিনি দুটি ওয়ানডে আন্তর্জাতিক ম্যাচও খেলেছিলেন।
শিবল মন্দির, মঙ্গলা ড্যাম
শিবল মন্দির পাকিস্তানের আজাদ কাশ্মীরের মিরপুর জেলার মঙ্গলা ড্যামের অন্তর্বর্তী জলাশয়ের নিকটে অবস্থিত। মন্দিরটি ভগবান শিবকে উৎসর্গীকৃত। মন্দিরটিকে দর্শন করা অসম্ভব কারণ এটি এখন মঙ্গলা ড্যামের জলে নিমজ্জিত। পুরাতন মিরপুরের প্রায় সকল অবশেষগুলি মঙ্গলা ড্যামের জলের নীচে ডুবে গেছে। যখন জলতল নীচে নেমে যায়, তখন পুরাতন গৃহ ও হিন্দু মন্দিরগুলির ধ্বংসাবশেষ দেখতে পাওয়া যায়।
হ্রাসপ্রাপ্ত জলস্রোতের পূর্ব বাহিনী নদীগুলোর স্থানে প্রাকৃতিক অর্থনীতির মেরুদণ্ড হিসেবে প্রধানত মঙ্গলা ড্যাম নির্মাণ করা হয়েছিল। ১৯৬৭ সালে জল ছাড়ার ফলে সমগ্র পুরাতন মিরপুর শহর ও ২৬০ টি গ্রাম জলে নিমজ্জিত হয়।
অস্কার হিজুলোস
অস্কার জেরোমি হিজুলোস (২৪ আগস্ট ১৯৫১ - ১২ অক্টোবর ২০১৩) ছিলেন একজন মার্কিন উপন্যাসিক। তিনি ছিলেন প্রথম হিস্পানিক যিনি উপন্যাসের জন্য পুলিৎজার পুরস্কার পেয়েছিলেন।
লেখালেখি
তার প্রথম উপন্যাস ‘আওয়ার হাউজ ইন দ্য লাস্ট ওয়ার্ল্ড’ ১৯৮৩ সালে প্রকাশিত হয়। দ্বিতীয় উপন্যাস ‘দ্য ম্যাম্বো কিংস প্লে সংস অব লাভ’ এর জন্য ১৯৯০ সালে পুলিতজার পুরস্কার পায়।১৯৯২ সালে হলিউডে উপন্যাসটি অবলম্বনে একটি চলচ্চিত্র নির্মিত হয়।আর্মান্ড আসান্তে এবং অ্যান্টোনিও বান্দেরাস অনবদ্য অভিনয়ের সাথে চলচ্চিত্রটি বেশ প্রশংসিত হয়েছিল। ‘দ্য ম্যাম্বো কিংস প্লে সংস অব লাভ’ এর মতো তার অন্যান্য উপন্যাসেও অভিবাসীদের অভিজ্ঞতাকে তুলে ধরা হয়েছে।
খিজির আলী
খিজির আলী (জন্ম: ১৯৩৪) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
কর্মজীবন
খিজির আলী ৯ নম্বর সেক্টরের হিঙ্গলগঞ্জ সাব-সেক্টর এলাকায় যুদ্ধ করেন। ১৯৭১ সালে তিনি ছিলেন মেকানিক। মুক্তিযুদ্ধ শুরু হলে যুদ্ধে যোগ দেন। ২৬ মার্চ খুলনা মহানগরের বৈকালি এলাকায় পাকিস্তানি সেনাবাহিনীর বিরুদ্ধে প্রতিরোধ যুদ্ধে খিজির আলী অসম সাহস প্রদর্শন করেন। তার অস্ত্র চালানোর প্রশিক্ষণ ছিল না। সামান্য বন্দুক দিয়ে তিনি অনেকক্ষণ পাকিস্তানি সেনাবাহিনীকে বৈকালিতে প্রতিরোধ করেন। খুলনার পতন হলে ভারতের টাকিতে যান। সেখানে কয়েক দিন প্রাথমিক প্রশিক্ষণ নিয়ে সাতক্ষীরার দেবহাটা উপজেলার টাউন শ্রীপুরে পাকিস্তানি সেনাদের ক্যাম্পে সফল অপারেশন করেন। তারা ৩১ জন মুক্তিযোদ্ধা একযোগে গ্রেনেড নিক্ষেপ করলে পাকিস্তানি সেনাদের ক্যাম্পের ব্যাপক ক্ষয়ক্ষতি হয়। পূর্ণাঙ্গ প্রশিক্ষণ শেষে প্রথম অংশ নেন অপারেশন জ্যাকপটে। ১৫ আগস্ট মধ্যরাতে একদল নৌ-কমান্ডো মোংলা বন্দরে লিমপেট মাইনের সাহায্যে কয়েকটি জাহাজ ডুবিয়ে দেন। খিজির আলীর দলের ওপর দায়িত্ব ছিল নৌ-কমান্ডোদের স্থলে নিরাপত্তা প্রদান ও গাইড করা। তাদের রেকি করা তথ্যের ভিত্তিতেই নৌ-কমান্ডোরা সফলতার সঙ্গে অপারেশন করেন। পরে আরও কয়েকটি অপারেশনে তিনি নৌ-কমান্ডোদের সঙ্গে অংশ নেন। এর মধ্যে আশাশুনি থানা দখল উল্লেখযোগ্য।
মুক্তিযুদ্ধে ভূমিকা
সাতক্ষীরা জেলার অন্তর্গত আশাশুনি। জেলা সদর থেকে ৩৫ কিলোমিটার দক্ষিণে এর অবস্থান। আশাশুনিতে পাকিস্তান সেনাবাহিনীর একটি ঘাঁটি ছিল। তাদের সঙ্গে ছিল বিপুলসংখ্যক রাজাকার। অক্টোবরের মাঝামাঝি মুক্তিযোদ্ধা ও নৌ-কমান্ডোরা যৌথভাবে সেখানে আক্রমণ করেন। মুক্তিযোদ্ধাদের একটি দলের নেতৃত্ব দেন খিজির আলী। দুদিন ধরে সেখানে যুদ্ধ হয়। প্রথম দিন সারা রাত যুদ্ধ চলে। পরদিন মুক্তিযোদ্ধারা পুনর্গঠিত হয়ে আবার পরিকল্পিতভাবে আক্রমণ করেন। এ দিন তারা পাকিস্তানি সেনা ও রাজাকারদের ফাঁকি দিয়ে থানার ঘাটে ভাসমান ফেরি পন্টুনে কয়েকটি মাইন লাগান। মাইন বিস্ফোরণে গোটা ফেরিঘাট তছনছ হয়ে যায়। মুক্তিযোদ্ধাদের তীব্র আক্রমণে পাকিস্তানি সেনা ও রাজাকারদের মধ্যে তীব্র ভীতি সৃষ্টি হয়। এ সময় দুঃসাহসী খিজির আলী দুই হাতে দুটি এলএমজি নিয়ে ঝড়ের বেগে গুলি করতে করতে থানার ভেতরে ঢুকে পড়েন। এ দৃশ্য দেখে পাকিস্তানি সেনা ও রাজাকাররা বিস্মিত ও হতভম্ব হয়ে পড়ে। তার ভয়াল রণমূর্তি দেখে পাকিস্তানি সেনা ও রাজাকাররা এতই ভীতসন্ত্রস্ত হয়ে পড়ে যে তারা নিজ অস্ত্রশস্ত্র ফেলেই পালাতে থাকে। এরপর মুক্তিযোদ্ধারা সহজেই আশাশুনি থানা দখল করেন। ১১ জন পাকিস্তানি সেনা ও ৪০ জন রাজাকার তাদের হাতে নিহত হয়। মুক্তিযোদ্ধারা অবশ্য বেশিক্ষণ আশাশুনি থানার দখল ধরে রাখতে পারেননি। পরদিন পাকিস্তানি হেলিকপ্টার বৃষ্টির মতো গুলি ও বোমা ফেলতে থাকে। তখন মুক্তিযোদ্ধারা পিছু হটে যান।
সাহিত্যে স্বাধীনতা পুরস্কার বিজয়ীদের তালিকা
thumb|180px|“স্বাধীনতা পুরস্কার”-এর স্বর্ণ পদক
সাহিত্যে স্বাধীনতা পুরস্কার বাংলাদেশে ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে প্রদত্ত একটি জাতীয় এবং এদেশের “সর্বোচ্চ বেসামরিক পুরস্কার”। বাংলা ভাষা ও সাহিত্য ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই ক্ষেত্রে স্বাধীনতা পুরস্কার প্রদান করা হচ্ছে এবং ১৯৭৭ সালে প্রথমবারের মতো “স্বাধীনতা পুরস্কার” প্রচলণকালীনই কাজী নজরুল ইসলাম (মরণোত্তর)'কে “সাহিত্যে স্বাধীনতা পুরস্কার” প্রদান করা হয়।
চুতেফা
চাওলুং চ্যু-তেও-ফা মৌঙ ডুন চোন খাম বা আহোম রাজ্যের দ্বিতীয় চাওফা ছিলেন। তিনি চাওলুং চুকাফার বড় ছেলে ছিলেন। তাঁর রাজ্যকাল ১২৬৮ সাল থেকে ১২৮১ সাল পর্যন্ত।
চুতেওফা নরারাজ্য পর্যন্ত নিজের কটকী প্রেরণ করে নরারাজ্যের সাথে নিজেদের সর্ম্পক সুদৃঢ় করেন এবং কুটনৈতিক কৌশলে কাছাড়িদের থেকে দিখৌ নদীর পূর্ব অংশ নিজ রাজ্যের অর্ন্তভুক্ত করেন।
অস্ট্রেলিয়ার ভাষা
অস্ট্রেলিয়ায় ব্যবহৃত প্রধান ভাষা ইংরেজি, তথা অস্ট্রেলীয় ইংরেজি। ঐতিহাসিকভাবে অস্ট্রেলিয়া ব্রিটিশ উপনিবেশ ছিল, পরবর্তীকালে বিশ্বের বিভিন্ন অঞ্চল থেকে এই দেশে এসে বসবাস শুরু করলেও ইংরেজিই ভিন্ন ভিন্ন ভাষাভাষীদের যোগাযোগের সাধারণ মাধ্যম থেকে গেছে।
অস্ট্রেলিয়ায় প্রচলিত ভাষাগুলিকে মোটামুটি নিচের কয়েকটি ভাগে ভাগ করা যায়:
সুইচ (নেটওয়ার্কিং)
নেটওয়ার্ক সুইচ আর নেটওয়ার্ক হাব কম্পিউটার নেটওয়ার্কি এর মুল স্তম্ভ। নেটওয়ার্কিং এর ক্ষেত্রে সুইচ হলো এমন একটি যন্ত্র যা লোকাল এরিয়া নেটওয়ার্কের বিভিন্ন অংশের মধ্যে তথ্য প্যাকেট আদানপ্রদানের সময় ফিল্টারিং এবং প্যাকেট ফরোয়ার্ডিং করতে পারে। সুইচ ওএসআই লেয়ারের অন্যতম ডাটা লিঙ্ক লেয়ারে কাজ করে। তবে কখনো কখনো এটি নেটওয়ার্ক লেয়ারেও কাজ করে। যেসব লোকাল এরিয়া নেটওয়ার্ক (ল্যান) তাদের বিভিন্ন অংশের মধ্যে যোগাযোগের জন্য সুইচ ব্যবহার করে তাদের বলা হয় সুইচড ল্যান।
সুইচ যে নেটওয়ার্ক স্তরে ডেটা অতিরিক্তভাবে প্রসেস করে (স্তর ৩) এবং স্তর ৩ সুইচ হিসেবে উপরে প্রায়শই উল্লেখ করা হয়। প্রথম Ethernet সুইচ ১৯৯০ তে উপস্থাপন করা হয়েছিল।
কাজ
নেটওয়ার্ক সুইচ সর্বাপেক্ষা আধুনিক Ethernet স্থানীয় নেটওয়ার্কে সংযুক্ত সুইচ। ক্ষুদ্র দপ্তর (SOHO) সমূহ অ্যাপলিকেশন একক সুইচ ব্যবহার করে, অথবা একটি ব্রডব্যান্ড পরিষেবা যেমন DSL অথবা কেবল ইন্টারনেট উপলব্ধি করতে ডিভাইস গেটওয়ে হিসাবে ব্যবহৃত হয়ে থাকে। এই প্রযুক্তিতে ইন্টারফেস ব্যবহারকারী ডিভাইস VoIP এর জন্য একটি টেলিফোন ইন্টারফেস ও অন্তর্ভুক্ত করতে পারে। একটি Ethernet সুইচ প্রত্যেক পোর্টের জন্য একটি করে আলাদা ডোমেন তৈরি করতে হয়ে থাকে।সুইচ দুই ধরনের পাওয়া যায় যা 8 বা 16 পোর্টের হয়। সুইচ প্রত্যেকটি কম্পিউটারকে আলাদা আলাদা ভাবে চিনতে পারে তাদের ইউনিক ইন্টারনেট প্রটোকল অ্যাড্রেস(ip address) দ্বারা। প্রেরক কম্পিউটার দ্বারা প্রেরিত ডাটা শুধুমাত্র গ্রাহক কম্পিউটারে প্রেরণ করে অন্য কোনো কম্পিউটারে পাঠায় না।
নেটওয়ার্কে সুইচের ভূমিকা
thumb|250px|নেটওয়ার্ক মডিউলের সঙ্গে নেটওয়ার্ক সুইচসুইচ একটি অথবা OSI মডেলের আরও বেশি স্তর পরিচালনা করতে পারে। একটি ডিভাইস একটি multilayer সুইচ হিসেবে এই স্তরগুলির একটির চেয়ে আরও বেশিতে যুগপৎ ভাবে পরিচালনা করে। সুইচে বাণিজ্যিক ব্যবহার, অন্তর্নির্মিতের জন্য অথবা modular ইন্টারফেস Ethernet, তন্তু চ্যানেল, ATM, ITU-T জি hn এবং 802 11 সহ সব নেটওয়ার্ক,এর আলাদা ধরন এর সংযোগ করতে পারে। কিছু ফায়ারওয়াল নেটওয়ার্ক সনাক্তকরণ এবং কার্যকারিতা বিশ্লেষণ মডিউল যে সুইচ পোর্টের দিকে নিয়ে জায়।
স্তর নির্দিষ্ট ক্রিয়া
যেকোন স্তরে, একটি আধুনিক সুইচ Ethernetএর ওপর অধিকার বাস্তবায়ন করতে পারে (PoE), যেটি একটি আলাদা অধিকার সরবরাহ রাখতে ডিভাইস, যেমন একটি VoIP ফোন অথবা বেতার তথ্য উদ্ধার করার প্রয়োজন এড়িয়ে চলে।
কেন্দ্র
কেন্দ্র একটি একক নেটওয়ার্ক তৈরি করার রাস্তা। এইটির RJ45 কেবলের একাধিক পোর্ট রয়েছে। এইটি সমস্ত নেটওয়ার্ক equipment এ কোনও পার্থক্য তৈরি করে না। ব্যান্ডউইড্থ সংযুক্ত কম্পিউটারের সংখ্যার দ্বারা ভাগ করা হয়।
গুনিয়াউক ইউনিয়ন
গুনিয়াউক বাংলাদেশের ব্রাহ্মণবাড়িয়া জেলার অন্তর্গত নাসিরনগর উপজেলার একটি ইউনিয়ন।
আয়তন ও অবস্থান
গুনিয়াউক ইউনিয়নের আয়তন ২,৯০৮ একর (১১.৭৭ বর্গ কিলোমিটার)। আয়তনের দিক থেকে এটি নাসিরনগর উপজেলার সবচেয়ে ছোট ইউনিয়ন। উপজেলা সদর থেকে প্রায় ১১ কিলোমিটার দক্ষিণ-পূর্বে অবস্থিত এ ইউনিয়নের দক্ষিণে হরিপুর ইউনিয়ন, পশ্চিমে পূর্বভাগ ইউনিয়ন ও বুড়িশ্বর ইউনিয়ন, উত্তরে ফান্দাউক ইউনিয়ন এবং পূর্বে চাপৈরতলা ইউনিয়ন ও হবিগঞ্জ জেলার মাধবপুর উপজেলার বুল্লা ইউনিয়ন অবস্থিত।
প্রশাসনিক কাঠামো
গুনিয়াউক ইউনিয়ন নাসিরনগর উপজেলার আওতাধীন ৮নং ইউনিয়ন পরিষদ। এ ইউনিয়নের প্রশাসনিক কার্যক্রম নাসিরনগর থানার আওতাধীন। এটি জাতীয় সংসদের ২৪৩নং নির্বাচনী এলাকা ব্রাহ্মণবাড়িয়া-১ এর অংশ। এটি ৭টি মৌজায় বিভক্ত এবং মোট গ্রাম ৭টি।
জনসংখ্যার উপাত্ত
২০১১ সালের আদমশুমারি অনুযায়ী গুনিয়াউক ইউনিয়নের মোট জনসংখ্যা ১৩,২৩৩ জন। এর মধ্যে পুরুষ ৬,৪৩৫ জন এবং মহিলা ৬,৭৯৮ জন। মোট পরিবার ২,৬১৮টি। জনসংখ্যার ঘনত্ব প্রতি বর্গ কিলোমিটারে প্রায় ১,১২৪ জন। মৌজা এবং গ্রামভিত্তিক এ ইউনিয়নের জনসংখ্যা নিচে উল্লেখ করা হল:
শিক্ষা ব্যবস্থা
২০১১ সালের আদমশুমারি অনুযায়ী গুনিয়াউক ইউনিয়নের সাক্ষরতার হার ২৯.৩%।
যোগাযোগ ব্যবস্থা
নাসিরনগর উপজেলা সদর থেকে গুনিয়াউক ইউনিয়নে যোগাযোগের প্রধান সড়ক নাসিরনগর-গুনিয়াউক সড়ক। এছাড়া ঢাকা-সিলেট মহাসড়কের মাধবপুর বাজার থেকে হরিপুর হয়ে গুনিয়াউক ইউনিয়নে যাতায়াত করা যায়। প্রধান যোগাযোগ মাধ্যম সিএনজি চালিত অটোরিক্সা।
১৩ (সংখ্যা)
১৩ (তেরো) হলো ১২ এর পরবর্তী এবং ১৪ এর পূর্ববর্তী স্বাভাবিক সংখ্যা এবং মৌলিক সংখ্যা।
বিশ্বের বিভিন্ন সংস্কৃতিতে ১৩ সংখ্যাটির আকর্ষণীয় লোকচারগত ব্যবহার লক্ষ করা যায়: একটি তত্ত্ব হল যে- এটি চান্দ্র-সৌর ক্যালেন্ডার মিলকরণ করার সংস্কৃতির কারণে (প্রতি সৌর বছরে প্রায় ১২.৪১টি চন্দ্রের আবর্তন রয়েছে এবং তাই ১২টি "সত্য মাস" এবং অতিরিক্ত একটি ছোট, এবং গুরুত্বপূর্ণ, ত্রয়োদশ মাস)। উদাহরণস্বরূপ, পশ্চিম ইউরোপীয় ঐতিহ্যবাহী "ক্রিসমাসের বারো দিন" এ এটি প্রত্যক্ষ করা যায়।
গণিতে- ১৩
১৩ হলো: (২২ + ৩২) = (৭২ - ৬২)।
এছাড়া,
ঘোড়ার দৌড় প্রতিযোগিতায় তিনটি দ্রুততম ঘোড়ার জন্য ১৩টি ভিন্ন উপায় রয়েছে। টাইয়ের ক্ষেত্রে, একটি ঘটনা যাকে গাণিতিকভাবে ১৩টি তৃতীয় ক্রমিক বেল সংখ্যা দ্বারা প্রকাশ করা যায়।
পুলিনবিহারী সরকার
পুলিনবিহারী সরকার (২২ নভেম্বর, ১৮৯৪ - ১৪ জুলাই, ১৯৭১) ছিলেন ভারতের একজন বিশ্লেষণী অজৈব রসায়ন-এর গোড়াপত্তনকারী বিজ্ঞানী।
জন্ম ও শিক্ষা জীবন
পুলিনবিহারী সরকার ১৮৯৪ খ্রিস্টাব্দের ২২ শে নভেম্বর কলকাতার ঝামাপুকুরে মাতুলালয়ে জন্মগ্রহণ করেন। পিতা ছিলেন বিখ্যাত আইনজীবী বসন্তকুমার সরকার। তৎকালীন যাদবপুর ও সোনারপুর অঞ্চলের বিশাল জমিদার যাদবনারায়ণ সরকার ছিলেন তার প্রপিতামহ (এঁরই নামে কলকাতায় নামাঙ্কিত বর্তমানের যাদবপুর)। জমিদারির আবহ থেকে দূরে রাখতে চাইতেন তার মাতা সরোজিনী দেবী। পিতার কর্মক্ষেত্র ছিল মেদিনীপুরের তমলুকে। তাই তার মা স্বামীসহ তমলুকেই স্থায়ীভাবে বাস শুরু করেন। সুতরাং পুলিনবিহারীর বাল্য ও কৈশোর কাটে তমলুকে। সেখানকার হ্যামিলটন স্কুল থেকে ১৯০৯ খ্রিস্টাব্দে বৃত্তি-সহ এন্ট্রান্স পাশ করে কলকাতার প্রেসিডেন্সি কলেজে আই. এসসি ক্লাসে ভর্তি হন। এখানে তার সহপাঠী ছিলেন জ্ঞানেন্দ্র চন্দ্র ঘোষ, জ্ঞানেন্দ্রনাথ মুখোপাধ্যায়, মানিকলাল দে, সত্যেন্দ্রনাথ বসু প্রমুখ।১৯১৩ খ্রিস্টাব্দে বি.এসসি ও ১৯১৫ খ্রিস্টাব্দে রসায়নে এম.এসসি পাশ করেন।
কর্মজীবন
১৯১৬ খ্রিস্টাব্দেই পুলিনবিহারী কলকাতা বিশ্ববিদ্যালয়ে রসায়ন বিভাগে লেকচারার নিযুক্ত হন। ১৯২৫ খ্রিস্টাব্দে 'ঘোষ ট্রাভেলিং ফেলোশিপ' নিয়ে প্যারিসে অধ্যাপক উরবাঁর ল্যাবরেটরিতে গবেষণা করতে যান। সেখানে স্ক্যাডিয়াম, গ্যাডোলিনিয়াম এবং ইউরেনিয়াম নিয়ে অভূতপূর্ব কাজের উপর তার ফরাসি ভাষায় লেখা গবেষণাকর্মের জন্য সেখানকার   জ্ঞান-বিজ্ঞান জগতের বিশেষ সম্মান " স্টেট ডক্টরেট অব ফ্রান্স" লাভ করেন।  ১৯২৮ খ্রিস্টাব্দে দেশে ফিরে পুরানো পদে যোগ দেন এবং কলেজে এক ল্যাবরেটরি তৈরি করে গবেষক ছাত্রদের নিয়ে বর্ণালি বিশ্লেষণভিত্তিক রসায়নের বিভিন্ন দিক নিয়ে কাজ শুরু করেন। এই বিষয়ে অসামান্য অবদানের জন্য কলকাতা বিশ্ববিদ্যালয় হতে আচার্য্য প্রফুল্লচন্দ্র রায় স্বর্ণ পদক পান। তিনিই প্রথম ১৯২৬ খ্রিস্টাব্দে বিহারের গয়া থেকে 'কলামবাইট' ( Columnbite) নামের এক আকরিক পদার্থ আবিষ্কার করেন এবং এই আকরিক থেকেই তিনি ১৯৩১ খ্রিস্টাব্দে রেনিয়াম (Rhenium) নিষ্কাশন করেছিলেন। ভারতে খনিজ দ্রব্য থেকে তার রেনিয়াম নিষ্কাশন এই প্রথম। তাছাড়া পান্নাজাতীয় ভারতীয় পাথরগুলি তিনি পর্যালোচনা করে তাদের বিচিত্র রঙের ব্যাখ্যা করেছেন। খনিজ পদার্থে দ্রুত ক্যালসিয়াম ও ম্যাগনেসিয়ামের পরিমাণ নির্ণয়ের সহজ পন্থা আবিষ্কার করেন। এমনকি সাধারণ জিনিস যেমন চাল মুসুর ডাল, উচ্ছে, করলা পান ইত্যাদির মধ্যে কী কী ধাতু কত পরিমানে আছে তাও দেখেছেন। চোখের জল মাতৃদুগ্ধ নিয়েও তিনি বিশ্লেষণ করেছেন। ১৯৩৮ খ্রিস্টাব্দে তিনি ভারতীয় বিজ্ঞান কংগ্রেসের রসায়ন শাখার সভাপতি, ইণ্ডিয়ান অ্যাসোসিয়েশন অব কাল্টিভেশন অব সায়েন্সের আজীবন সদস্য ও ন্যাশনাল ইনস্টিটিউটের ফেলো ছিলেন। ১৯৪৬ খ্রিস্টাব্দে বিশুদ্ধ রসায়ন বিভাগের 'স্যার রাসবিহারী ঘোষ অধ্যাপক' ও ১৯৫২ খ্রিস্টাব্দে রসায়ন বিভাগের প্রধান হন। ১৯৬০ খ্রিস্টাব্দে কলকাতা বিশ্ববিদ্যালয় হতে অবসর নিলেও সি.এস.আই.আর. এর আর্থিক সহায়তায় ছাত্রদের নিয়ে জীবনের শেষদিন পর্যন্ত গবেষণায় লিপ্ত থেকেছেন।
মৃত্যু
বিজ্ঞানী পুলিনবিহারী সরকার ১৯৭১ খ্রিস্টাব্দের ১৪ ই জুলাই মৃত্যুবরণ করেন।
ইঞ্জমবক্কম
ইঞ্জমবক্কম দক্ষিণ ভারতের তামিলনাড়ু রাজ্যের চেন্নাই জেলার দক্ষিণ দিকে অবস্থিত একটি আবাসিক অঞ্চল৷‌ ২০১১ খ্রিস্টাব্দে অক্টোবর মাসের পূর্বে এটি চেঙ্গলপট্টু জেলার শোলিঙ্গনলুর তালুকের একটি জনগণনা নগরী ছিল। আরো পূর্বে এটি কাঞ্চীপুরম জেলার শোলিঙ্গনলুর পঞ্চায়েত সমিতির একটি গ্রাম ছিল। পরবর্তীকালে চেন্নাই জেলার আয়তন বৃদ্ধি করা হলে এই অঞ্চল ওই জেলার অন্তর্ভুক্ত হয়। লোকালয়টি ইস্ট কোস্ট রোড বরাবর চেন্নাই শহরের দক্ষিণ দিকে অবস্থিত।
জনতত্ত্ব
২০০১ খ্রিস্টাব্দের জনগণনা অনুসারে ইঞ্জমবক্কমের জনসংখ্যা ছিল ১০,০৮৪ জন। কিন্তু তৎপরবর্তী দশ বছরে জনসংখ্যা বেড়ে প্রায় দ্বিগুণ হয়।
২০১১ খ্রিস্টাব্দে ভারতের জনগণনা অনুসারে এই শহরের জনসংখ্যা হয় ২১,১৫৮ জন, যেখানে পুরুষ ১০,৮৪৯ জন ও নারী ১০,৩০৯ জন অর্থাৎ প্রতি হাজার পুরুষে ৯৫০ জন নারী বাস, যা রাষ্ট্রীয় গড়ের তুলনায় অধিক। মোট শিশু সংখ্যা ২,৫৪৭ জন যেখানে শিশুপুত্র সংখ্যা ১,৩৩৫ জন এবং শিশুকন্যা সংখ্যা ১,২১২ জন। জনসংখ্যা অনুপাতে শিশু ১২.০৪ শতাংশ। শহরটির সাক্ষরতার হার ছিল ৮৯.৮৮ শতাংশ যেখানে পুরুষ সাক্ষরতার হার ৯৩.৪৪ শতাংশ ও নারী সাক্ষরতার হার ৮৬.১৫ শতাংশ। শহরে মোট পরিবার সংখ্যা ৫,৩৫৫ টি।
আশরাফ আলী খান (বীর প্রতীক)
আশরাফ আলী খান (১৯৫৭ - ৩০ জুন, ২০২০ ) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আশরাফ আলী খানের বাড়ি ময়মনসিংহ জেলার  ঈশ্বরগঞ্জ উপজেলার চট্টিগ্রামে। তার বাবার নাম আবদুল মমিন খান মোজাহেদী এবং মায়ের নাম মরিয়ম খাতুন। তার স্ত্রীর নাম জীবুন্নাহার। এ দম্পতির তিন ছেলে।
কর্মজীবন
প্রথম ইস্ট বেঙ্গল রেজিমেন্টের সৈনিক ছিলেন আশরাফ আলী খান। ১৯৭১ সালের ৩০ মার্চ যশোর সেনানিবাসে আক্রান্ত হন। এরপর তারা সেখান থেকে বেরিয়ে চৌগাছায় মিলিত হয়ে মুক্তিযুদ্ধে যোগ দেন। তিনি সিলেটের গৌরীপুর ছাড়াও কুড়িগ্রাম জেলার রৌমারী উপজেলার কোদালকাটি, কামালপুর যুদ্ধে অংশ নিয়েছেন।
মুক্তিযুদ্ধে ভূমিকা
১৯৭১ সালের ২২ নভেম্বর সিলেটের কানাইঘাট এলাকা। অদূরে সুরমা নদী এবং তার দক্ষিণ তীরে গৌরীপুর। সেখানে অবস্থান নিল মুক্তিবাহিনীর একটি অগ্রবর্তী দল। এই দলে আছেন মুক্তিযোদ্ধা মো. আশরাফ আলী খান। এ দলে তিনি হেভি মেশিনগান চালক। কানাইঘাটে ছিল পাকিস্তান সেনাবাহিনীর ৩১ পাঞ্জাব রেজিমেন্টের আলফা কোম্পানি। তারা হঠাৎ তাদের ডিফেন্স পজিশন ছেড়ে গৌরীপুরে মুক্তিযোদ্ধাদের আক্রমণ করল। অতর্কিত এই আক্রমণে মুক্তিবাহিনীর অবস্থান বেশ নাজুক হয়ে পড়ল। প্রাথমিক বিপর্যয় কাটিয়ে মুক্তিযোদ্ধারা সাহসিকতা ও দৃঢ়তার সঙ্গে পাকিস্তানিদের আক্রমণ প্রতিহত করে যাচ্ছেন। চারদিকে গোলাগুলির তীব্র শব্দ। আর্তনাদ আর চিৎকার। আশরাফ আলী খান বীরত্বের সঙ্গে যুদ্ধ করছেন। মাঝেমধ্যে দেখছেন সহযোদ্ধাদের শহীদ ও আহত হওয়ার দৃশ্য। ক্রমে মুক্তিবাহিনীর হতাহতের সংখ্যা বেড়ে যাচ্ছে। একপর্যায়ে তাদের আলফা কোম্পানির কমান্ডার ক্যাপ্টেন মাহবুব শহীদ হলেন। ক্যাপ্টেন মাহবুব শহীদ হলে কমান্ডারের দায়িত্ব পালন করতে থাকেন লেফটেন্যান্ট লিয়াকত। তিনিও শত্রুর গুলিতে আহত হন। আশরাফ আলী নিজেও শত্রুর গুলিতে গুরুতরভাবে আহত হলেন। তার বুকে দুটি গুলি লাগে। সেদিন গৌরীপুরে ভয়াবহ যুদ্ধ সংঘটিত হয়। মুক্তিযোদ্ধারা নিজেদের ক্ষয়ক্ষতি উপেক্ষা করে দৃঢ়তার সঙ্গে পাকিস্তানিদের আক্রমণ শেষ পর্যন্ত প্রতিহত করেন। মুক্তিযোদ্ধারা গতানুগতিক সম্মুখযুদ্ধেও যে দক্ষ, তা সেদিন তারা স্বীয় শৌর্যবীর্য ও ত্যাগের মাধ্যমে প্রমাণ করেন। তাদের সাহস, মনোবল, বীরত্ব ও রণনৈপুণ্যের কাছে পাকিস্তানিরা হার মানতে বাধ্য হয়। পাকিস্তানিরা গৌরীপুর থেকে পালিয়ে আবার তাদের কানাইঘাট ডিফেন্সে অবস্থান নেয়।
রেডরাম
রেডরাম ভিকি জাহেদ রচিত ও পরিচালিত ২০২২ সালের বাংলাদেশী রহস্য রোমাঞ্চকর চলচ্চিত্র। এতে শ্রেষ্ঠাংশে অভিনয় করেছেন আফরান নিশো, মেহজাবিন চৌধুরী, আজিজুল হাকিম, মনোজ কুমার প্রামাণিক, সালহা খানম নাদিয়া, আমির হোসেন আশিক ও নাসির উদ্দিন খান। এটি ১৭ ফেব্রুয়ারি ২০২২ তারিখে চরকিতে মুক্তি পায়।
কাহিনি
বিখ্যাত সংগীতশিল্পী সোহেলকে (মনোজ কুমার প্রামাণিক) তার শোবার ঘরে মৃত অবস্থায় পাওয়া যায়। লাশ উদ্ধারের সময় তার স্ত্রী নীলা (মেহজাবিন চৌধুরী) শান্তিতে ঘুমাচ্ছিল। তদন্তের দায়িত্ব নেন সোহেলের ছোটবেলার বন্ধু গোয়েন্দা রাশেদ (আফরান নিশো)। নীলাকে প্রধান সন্দেহভাজন বলে মনে হলেও, সোহেলের আশেপাশের সবাই সত্য বলছে না। বর্তমান যখন রাশেদকে ফলপ্রসূ কিছু দেয় না, তখন সে ডুব দেয় অতীতে। আনসেটিং ঘটনাগুলি উন্মোচিত হতে শুরু করে এবং দেখানো হয় যে মিথ্যা একটি খারাপভাবে প্রকাশিত সত্য ছাড়া আর কিছুই নয়।
প্রযোজনা
২০২১ সালের অক্টোবর হতে চার মাস সময় নিয়ে ভিকি জাহেদ রেডরামের গল্প ও চিত্রনাট্য তৈরী করেছিলেন। ভিকি গোয়েন্দা রাশেদ চৌধুরীর চরিত্রটি বাস্তব জীবনের একজন গোয়েন্দাকে দিয়ে যাচাই করিয়েছিলেন। সম্পূর্ণ চলচ্চিত্রটি সম্পাদনা বাদে ১৬ দিন সময় নিয়ে চিত্রগ্রহণ করা হয়।
মুক্তি
১০ ফেব্রুয়ারি ২০২২ সালে, চরকি সামাজিক যোগাযোগ মাধ্যমে রেডরামের ট্রেইলার মুক্তি দেয়। ১৭ ফেব্রুয়ারি ২০২২-এ চলচ্চিত্রটি চরকিতে প্রিমিয়ার হয়।
সঙ্গীত
সবগুলো গানের সুর করেছেন মাহামুদ হায়াৎ অর্পন।
প্রতিক্রিয়া
দ্য ফিন্যান্সিয়াল এক্সপ্রেস-এর শাদিক মাহবুব ইসলাম ছবির অভিনয়শিল্পীদের এবং চিত্রনাট্যের প্রশংসা করে লিখেন, "ভিকি জাহেদ ছবির কেন্দ্রে গল্পটি সেট করেছেন, এটিকে প্রধান ফোকাস করে তুলেছে। একটি পুঙ্খানুপুঙ্খভাবে বিশ্লেষণ করা স্ক্রিপ্টটি আকর্ষণীয় সাবটাইটেল এবং একটি অসাধারণ। সমাপ্তি চলচ্চিত্রকে ওটিটি মৌলিক চলচ্চিত্রের অঙ্গনে লম্বা করে তুলেছে"।